text: Maestro ang Akong Uyab Part 1
text: #000001
text: Aduna koy uyab sa una. Gwapo nga Maestro sa mathematics. Pero, nagbulag mi tungod kay layo kayo ang agwat sa among edad. Ako kinse; siya binte-singko. Pero para nako sa una, match daw kami. Kahinumdom pa ba kamo sa dula nga flames – kana bitaw i-match nimo ang inyong mga pangalan tapos ang mga letra sa inyong mga pangalan adunay meaning gamit ang F-L-A-M-E-S?
text: #000003
text: Ingon ana. Nabuang ko sa una tungod anang dulaa. Pero sa paglabay sa tulo ka tuig, nabuang na usab ako. Nahigugma na pud ko sa akong maestro sa college. Karon, desi-otso na akong edad; siya, traynta-uno.
text: #000004
text: Maestro ang akong uyab. Wala ko nanghambog ha. Nagsulti lang ko sa tinood. Maestro siya diri sa Misamis Oriental. Dili lang ko mag-mention ug name sa school kay naay maigo. Hello, wala ko gaingon nga naa si Dina sa USTP, TCC, or COC. Basta, taga-Misamis Oriental lang siya. Ug usa pa, kabalo na man sab mo nga gakahitabo man gyud ang teacher and student relationship. Nahitabo man kana nga relasyon sa hilom kay kuno, ingon nila, makauulaw. Kinsay gaingon? Peace!
text: #000005
text: Na-fall in love ko kay Sir tungod kay gwapo siya, humot, ug maskulado. Imagina kuno ninyo ang usa ka maskuladong lalaki, nagtindog sa imong atubangan, ga-lecture ug DNA and RNA, nasimhutan nimo ang mahalon niyang perfume, nakita nimo ang mahalon nga grano sa tela sa iyahang long-sleeve, ug nakasuot pa gyud siya sa brown niyang lapat na lapat nga pantalon. Nakakita ka sa gabutod sa iyang atubangan.
text: #000006
text: Unya, asa ka mutan-aw. Sa wala o sa tuo. Syempre, dili malikayan na makatan-aw ka sa iyang bukdo nga atubangan. Bukdo gyud kaayo. Medyo pi-ot iya pantalon. Busa makalingiw kag tan-aw sa wala ba o sa tuo para dili ka mabayot ug totok. Malibat ka ug pakarung-ingnon nga wala lang gatan-aw. Gapasumangil gyud ka ug lingi-lingi para lang dili ka makakita sa iyahang bukdo nga atubangan.
text: #000007
text: Pero, luhagan kaayo ang imong huna-huna. Ang dagan sa imong otok ming-abot na sa kintolimbo. Layo naka ug naabtan sa imong huna-huna hangtod sa nakita na nimo imong kaugalingon ug ang imong Sir nga nagdinaganay mo ug nagtampisaw kamong duha sa tubigan, diha sa kadagatan sa imong paghanduraw. Grabe gyud kalihok ang imong imahinasyon. Mao usab kana ang nahitabo nako. Perti gyud kalihokan. Ingon sa uban, gaki-at lang daw ko.
text: #000008
text: Hasta nakong kurata. Gipangutana na di-ay ko niya sa among lesson sa biology. Pero ang akong tubag “yes.” Grabe ka awkward. Dili ko kabalo kung mukatawa ba ko o dili. Basta nabatian lang nako ang dugo nga nanagan sa kaugatan sa akong nawong ug pati na gyud sa akong aping. Gusto ko mag-teleport adtong higayuna.
text: #000009
text: Nagkapuliki ko ug tubag. Nangatawa na ang tanan nakong classmates. Ambot lang kong nahalata ba nila. Basin nangatawa lang sila sa sayop nga answer. Or basin pud nangatawa sila kay nasakpan ko nila sa akong huna-huna. Wala koy labot sa akong tubag. Bahala na. Syempre pa-weekend na man sab busa dili na kaayo ulaw kay mulabay na man ang Sabado ug Dominggo wala akong mga classmates.
text: #000010
text: “Happy birthday, anak.” Ingon sa akong Mama. Birthday di-ay nako karon. Natunong pa gyud ug Dominggo. Gi-imbitar nako ako tanang classmates. Nangaon ming tanan sa handa ni mama ug papa. Pero gi-text nako si Sir nga birthday nako para maka-anha siya. Crush man gyud nako siya. Pero ako siya gi-ingnan nga unya nalang sa gabii siya muanhi kay naa pa ako classmates.
text: #000011
text: Inglesero kaayo si Sir. Maskin sa text kay English iya tubag. Tood pa di-ay, ikaduha na nako niyang text. Ang una, ako siyang gi-invite nga manuroy mi sa View Deck sa Claveria. Wala siya mingtunga kay ingon niya, nag-check daw siya ug papel. Ingon ko, mutabang ko ug check para mahuman. Pero ingon siya, kaya na daw niya. Ambot niya. Hard to get. Abi nako ug babae lang ang hard to get. Pero ako kay easy to get.
text: #000012
text: Kadyot lang ha, basin mangutana mo nganong aduna koy number ni Sir. Mao kini ang nahitabo. Akong gipangayo iyang number kay magtext lang ko kung naa ko pangutana sa assignments ug difficult topics. Ingon ana lang. Wala nay laing rason. Perti gayud ka desperada. Go lang ng go! Ug sa permiro, nagdumili siya muhatag sa iya number. Pero ako siyang gi-pugos. Walay ulaw, basin maunhan ko sa uban. Naa labay lain diha sa daplin nga gapa-nilap lang. Pak, ganern! What Dina wants, Dina gets. Charmos kaayo. Basta laban lang para sa ekonomiya.
text: #000013
text: “Dili man ko gabinuang Sir.”
text: #000014
text: Natandog siguro ang iyang ego kung sa psychology pa. Ug sa iyang pagtoo nga basin makaingon ko nga hugaw siya ug huna-huna, gihatag na lang niya ang iyang number. Mao naka-text ko sa iya karon. Nag-text ko nga birthday nako.
text: #000015
text: Ug sa dihang ming-abot si Sir. Naka-jogger pants lang siya nga color navy blue. Lapat na lapat ang jogger pants niya sa iyang dagko nga paa. Naka-white V-Neck shirt siya na lapat na lapat pud sa iyang sexy nga lawas. Naa siya tattoo. Wow, dagdag points sa ako. Mao di-ay ga-longsleeve siya sa klase namo. Tapos, minglingi ko sa akong igsoon na beki ug babaye, nakatan.aw di-ay pud sila. Naglaway si Mira. Nag-ihi ihi sa kanindot ni Sir. Perti ga yud sila makatutok. Nalibat si beki. Kung makatan-aw silang duha, murag gihubuan na nila si Sir sa ilang mga mata.
text: #000017
text: “Ang akong teacher sa Biology.” Ang akong tubag.
text: #000019
text: “Kanamit gid!” Ingon dayon siya samtang ang iyang mata halos mulugwa na sa iyang balayan. Nakapanglab-ok pa. Gi-uhaw! Minglingi ko sa toong bahin. Nakita nako ang akong igsoon nga babaye samtang gatulo ang iyang laway. “Mira, ang panyo girl.” Ako na siyang gi-ingnan nga trapuhan na niya ang ga-tulo niyang laway. Wala nakoy mahimo nila. Sige. Pag-imagine pa more. Basta ako, i-entertain nako sir Sir kay siya ang bisita. Ug siya ang akong atubangon ug silbihan. Charmos! Magpa-alila lang sa ko karon. Charot!
text: #000020
text: “Sir, salamat sa pagtambong sa party. Pero, ikaw nalang usa kay nanlakaw na akong mga classmates ug silingan.” Mao ang akong pasiuna nga istorya. Ingon sa tambay namong silingan, “istoryahe ko diri!”
text: #000021
text: Ako siyang gipa-inom sa akong gipalit nga red wine. Mahalon ang red wine ha. Sa savings baya nako na para makapalit lang ko ug para naa koy mai-serve niya. At least, nag-effort sab ko.
text: #000025
text: “Wow! Wine.” Naka-smile si Sir. Medyo nahalata na niya. Ambot lang pero medyo nahalata na may gusto ko niya. Haha. Tinood man sab.
text: #000026
text: Gikidhatan ko niya. Ang iyang kidhat nagdala ug mensahe nga nag-ingon siya nga salamat. Minglingkod siya gamay sa sofa samtang nagtan-aw siya sa salida. Nakipagsulti dayon siya sa amo tulo ka manag-igsoon. Nangutana siya kung asa daw ang among ginikanan. Ingon ko naa sa kwarto sila mama ug papa kay gapahulay. Makipag-sulti daw siya sila. Busa nakulbaan ko. Basin mamalaye na siya. Haha. Ambisyosa. Dili di-ay. Ingon niya nga lain daw kaayo nga wala daw siya makipagsulti sa ako parents. Tigulang na man daw siya busa makipagkita siya nila ni mama ug papa.
text: #000027
text: “Maayong gabii diha, Sir.” Wow, gi-briefing na nako ang akong parents oy. Ako silang giingnan nga mag-behave sila basta naa si Sir. Lahi man gud si Sir kay murag dili siya ga-joke. Bisan pa ug brusko nga gwapo siya tan.awon, maklaro nga gikan siya sa usa ka adunahang pamilya. Usa pa, limited lang siya kung mangutana. Pero medyo nakahalata na pud sila mama ug papa. Nakahalata sila nga mature na si sir ug naa koy gusto sa ako maestro. Pagkahuman nila magkasulti ni mama ug papa, nananghid na pud sila na magpahulay na sila kay gikapoy sila sa prepara sa pagkaon sa akong birthday. Pero, nakahalata si mama ug papa nga naa koy gusto sa ako maestro gyud. Mingkidhat man sab gud sila. Murag nagustuhan nila si Sir. Ako kaha, nagustuhan ba usab ako ni Sir? Ang ako daw nga mata kay gakislapkislap ingon ni Mama. Ingon pa sa akong Tita, babaeng uwagan daw ko. Pero joke ra kadto niya. Kinsa man gud ang dili ma-attract sa hitsuara sa akong maestro. Panit ug nawong palang, sud-an na. Hehe. Makakatawa gyud ka kung maghuna-huna kay lain na dayon musulod sa imong huna-huna. Gawas pa ni-ana, gatudlo siya ug biology. Makapangutana ngano ga-tudlo siya ug biology. Murag talag-saon kaayo nga lalaki mag-tudlo ug biology. Ang uban man gud kay mga babae ang teacher. Karon, kung imo siyang tan-awon, gwapo gyud kaayo siya. Murag dili lang siya biology teacher. Pero kay wala siguro available na subject para mag-tudlo sa iyaha field, busa ga-lecture nalang siya about biology. Kung manamit man gud siya, mura siya ug artista. Six feet and two inches tall, white complexion. May mga tattoo. Naka-trim ang mga balahibo sa iyahang hitsura. Taas kaayo ang ilong. Basta, mangurog ko kung makit-an nako siya. Labi na gyud sa klase, maka-in love ang iyahang pag-pronounce sa mga words. Ang iyahang deep voice kay murag pareha kang Chris Hemsworth kanang gadala sa Thor ba sa The Avengers ug sa Thor pud nga salida. Sakto kaayo si beki sa iyang gi-ingon nga kanamit gid.
text: #000029
text: Nakuratan si Sir. Ako mang gud siyang gigakos samtang nakalingkod siya sa iyang motorbike. Sa iyang pagka-kurat, na-plastar nako ang akong kamot sa iyang atubangan. Nakahikap ko ug humok nga butang. Naka-gunit na ba kamo ug sea cucumber? Ingon-ana kahumok. Gusto ko mangutana ug unsa kadto. Pero wala na lang. Gipaningot siya ug ang iyahang mga singot kay labaw pa sa Victoria Secret kahumot. Mura ko ug mabuang. Wala siya tingog kadtong ako siyang gigakos. Pero hugot lang akong pag-gakos sa iyaha para mabatian nako ang pitik sa iyahang kasingkasing bisan pag naa rako sa luyo nag-gakos. Mura ko ug naa sa Cloud 9 kay wala nakoy makita sa tanan – kami rang duha. Dili man sab ko makit-an sa ako mga igsoon ug ginikanan nga ga-gakos ko niya kay ngitngit man pud. So, naka-ingon ko sa self na sige pa, gakos pa more...
text: #000031
text: Kadtong iya nakong gi-atubang, iya nakong gigakos pud. Pero sa kadali lang kay basin naa siguro makakita. Teacher baya siya ug studyante ko. Tapos, naka-smile lang siya pagkahuman niya ug gakos sa ako. Wala pud siya nangutana ngano ako siyang gigakos. Kabalo ko nga kabalo siya na love nako siya. Pero, basin dili lang siya mahilig mangutana. Dili ko assuming ha. Daghan gaingon nako nga assuming daw ko. Pero sige na lang. Kamo na ang mag-judge. Bawal laba ang judgmental ingon diha sa noon-time show sa GMA.
text: #000032
text: “Salamat sa pag-anhi sa akong birthday Sir.”
text: #000033
text: Pagka-lunes niana. Nagkita kami sa klase. Parang casual lang si Sir. Wala siyang reaksyon sa nahitabo namo adtong ni-aging gabii nga ako siyang gigakos. Wala gani nakabalo ang akong mga classmates nga nag-adto pud siya. Hilom lang ang tanan.
text: #000034
text: Nahuman na ang usa ka termino sa biology class namo. Gipasar ko ni Sir busa graduating nako. Pero dili na nako makakita ni Sir Bernard. Pero, okay lang. At least, nagkasulti man sab mi adtong birthday nako sa among balay. Nakagakos pa gyud ko niya. Kung dili man kami magkita sa fourth-year nako, okay na lang. Pero sakit sa akong dughan. Murag wala man gud gusto si Sir nako. Iyaha ra man siguro ko gitaga-an sa oras para malipay ko.
text: #000035
text: Karong fourth-year college nako, dili na nako siya maestro. Back subject ra man gud nako kadto. Medyo laay kaayo kay wala nakoy inspirasyon. Usa pa, maestro si Sir. Basin sa iyahang huna-huna dili kami bagay sa usa ug usa. Pagkahuman sa akong klasi, maghulat ko ug jeep para diretso nako sakay paingon sa balay. Samtang paingon nako gate sa school, mingtingog ang akong cellphone.
text: #000036
text: “Dina, naa ko sa wala nga bahin sa gate. Medyo layo lang sa gate para dili ta makita sa mga tao.”
text: #000037
text: Nagtext si Sir. Ngano kaha. Birthday ba usab niya? Manan-aw ba kami ug sine? Mangadto na ba kami sa View Deck? Sa Mang-Inasal? Sa Jolibee? Daghan kaayo ang akong pangutana. Nanagna na lang ko. Pag-abot nako sa pwesto kung asa siya naghulat, nakita nako ang nakaparada niyang Hi-Lux. Ug ming-abre ang side door sa sakyanan.
text: #000038
text: ...Atangi ang sumpay sa istorya nila ni Bernard ug Dina...
text: #000040
text: Get new posts by email
text: #000042
text: What makes a man great? Is it his money, power, influence, and social standing or his qualities, experiences, accomplishments, and life values? Well, the answer depends on to whom you ask this question. But for me, what makes someone great are the characteristics he has developed in his life, the ... [Read more]
text: #000043
text: Cagayan de Oro – Alleged communist insurgents set four households and a chantry on fire on the daybreak of Thursday, May 29, 2020 in Opol, Misamis Oriental. The town Mayor Maximino Seno commented on the attack and persuaded the army to preserve and protect the safety of the inhabitants of ... [Read more]
text: #000044
text: Cagayan de Oro – On May 31, 2020, community residents in Cagayan de Oro found another massive oarfish washed ashore on the coastline. This mammoth type of fish lives in darkness into the depths of the sea. Known as a sea serpent, oarfish submerged more than 3,000 feet deep, which ... [Read more]
text: #000045
text: Reading is an adventure. It allows readers to travel back in time and to enjoy in a roller-coaster ride. Some authors know the tricks to charm us with their stories that we let us ride on the vehicle of their thoughts down to our memory lanes. It gives a sense ... [Read more]
text: #000047
text: Please Like our Facebook Page
text: #000049